מייקל קיין

סר מייקל קיין (באנגלית: Michael Caine; נולד ב-14 במרץ 1933) הוא שחקן קולנוע בריטי, זוכה שני פרסי אוסקר לשחקן המשנה הטוב ביותר, שלושה פרסי גלובוס הזהב ופרס גילדת שחקני המסך. נולד בשם מוריס ג'וזף מיקלווייט בדרום לונדון, גדל בקמברוול ובתקופת מלחמת העולם השנייה פונה לאזור נורפוק. כשהתחיל בקריירת המשחק בחר לעצמו את שם הבמה "מייקל סקוט". בשיחה עם הסוכן שלו התברר שהוא צריך לשנות את השם הנבחר כיוון שהיה כבר שחקן אחר בשם זה. הוא היה בכיכר לסטר בלונדון וכשהביט סביבו ראה את כרזת הסרט "המרד על הקיין" והחליט לשנות את שמו ל"מייקל קיין". אחרי שהופיע במספר סרטים בתפקידי משנה, משך את תשומת לב הקהל בהופעתו בסרט "זולו" (1964) כקצין צבא בריטי מהמעמד הגבוה. בניגוד למבטא האנגלי התקין והמלומד בסרט זה, קיין נודע אחר כך במבטא של אזור מגוריו, הדיבור הקוקני של בני מעמד הפועלים של מייקל קיין והמבטא הליברפולי של הביטלס היה כמשב רוח מרענן. זמן קצר לאחר "זולו" שיחק קיין בתפקידים הידועים ביותר שלו, המרגל "הארי פאלמר" בסרט "תיק איפקרס" (1965), ובתפקיד רודף-השמלות בסרט "אלפי" (1966). הוא גילם את דמותו של פאלמר בשני סרטים נוספים. בסוף שנות השישים הפך שוב לסמל בסרט "הג'וב האיטלקי", ובתפקידו כטייס קרב בחיל האוויר המלכותי בסרט עטור הכוכבים "הקרב על בריטניה" כמפקד טייסת קנפילד. שנות ה-70 היו שנים של עליות ומורדות בקריירה הקולנועית של קיין. הוא החל בסרט "במעגל הנקמה" (Get Carter) בשנת 1971, סרט גנגסטרים בריטי משובח. לצד הצלחות בסרטים כמו "משחקי בילוש" (1972), ו"האיש שרצה להיות מלך" היו כישלונות כמו "נחיל" (1978) ו-"Beyond the Poseidon Adventure" מ-1979. ב-1976 שיחק בסרט "נוכלים בחוג הנוצץ" לצידם של אליוט גולד וג'יימס קאן. בשנות ה-80 וה-90 הופיע לסירוגין בתפקידים שזכו לשבחים כמו ב"לחנך את ריטה" (1983 – קיבל את פרס באפט"א לשחקן הטוב ביותר בתפקיד ראשי) ו"מונה ליזה" (1986), ולעומתם בתפקידים מסחריים ובסרטים כושלים, כגון "מלתעות 4" (1987) ו"על קרקע בוערת" (1994). קיין אמר על סרטים אלה "לא ראיתי את הסרט, שמעתי שהוא גרוע. אבל ראיתי את הבית שנקנה בזכותו והוא נפלא". בשלב זה המוניטין שלו כאייקון קולנועי היה מובטח, ובעקבות סרטים כמו "קול קטן" (1998), "סיבוב אחרון" (2001) ו"האמריקאי השקט" (2002) הושבה לו גם הערכת המבקרים. אחדים מסרטיו הקלאסיים הופקו מחדש בפנייה לטעמו של הקהל הצעיר. ב-2005 וב-2008 הופיע קיין בסרטים "באטמן מתחיל" ו"האביר האפל" בתפקיד המשרת האישי אלפרד פניוורת' וכן ב"עלייתו של האביר האפל" (2012). ב-2006 גילם את דמותו של מהנדס הקסמים ג'ון קאטר בסרט "יוקרה". בשנת 2015 שיחק לצד הארווי קייטל בדרמה זוכת הפרסים "נעורים" של הבמאי האיטלקי פאולו סורנטינו. בשנת 2017 שיחק בקומדיה השחורה "פורשים בסטייל"בבימויו של זאק בראף. בשנת 2021 שיחק בתפקיד ראשי לצד ראף לאו, לנה הידי וריטה אורה בסרט הקולנוע טויסט. קיין היה מועמד לפרס אוסקר שש פעמים, וזכה פעמיים בקטגוריית שחקן המשנה, עבור תפקידו ב"חנה ואחיותיה" ב-1986, ובשנת 1999 עבור "תקנות בית השיכר". ב-1993 זכה בתואר "Commander of the British Empire", ובשנת 2000 קיבל תואר אבירות והוא מכונה סר מוריס מיקלווייט. בניגוד לשחקנים אחרים קיין אינו משתמש בשם הבמה שלו בחייו האישיים. שירה של להקת מאדנס, my name is Michael Caine (אנ'), נכתב בהתייחס לקיין, שאף תרם הקלטות של קולו לשיר. קיין היה נשוי פעמיים, אשתו הראשונה הייתה השחקנית פטרישה היינס לה היה נשוי מ-1955 עד 1958, להם בת בשם דומיניק. משנת 1973 הוא נשוי לשחקנית והדוגמנית שאקירה בקש, ולהם בת בשם נטאשה. זולו (1964) Zulu – בתפקיד: לווטננט גונוויל ברנהארד. תיק איפקרס (1965) Ipcress File – בתפקיד: הארי פאלמר. אלפי (1966) Alfie – בתפקיד: אלפי. גמביט (1966) Gambit – בתפקיד: הארי. שבע פעמים אשה (1967) Woman Times Seven – בתפקיד: הזר השרמנטי (בסגמנט: שלג). הקרב על בריטניה (סרט) (1969) Battle Of Britain – בתפקיד: מפקד הטייסת – קאנפילד. הג'וב האיטלקי (1969) The Italian Job – בתפקיד: צ'ארלי קרוקר. חטוף (1971) Kidnapped – בתפקיד: אלאן בראק. במעגל הנקמה (1971) Get Carter – בתפקיד: ג'אק קארטר. משחקי בילוש (1972) Sleuth – בתפקיד: רוברט בלייקלי. חוזה מרסיי (1974) Marseille Contract – בתפקיד: מייג'ור ג'והן טאראנט. The Wilby Conspiracy 1974 – בתפקיד: ג'ים קיאנג. האנגליה הרומנטית (1975) Romantic Englishwoman – בתפקיד: לואיס. האיש שרצה להיות מלך (1975) Man Who Would Be King – בתפקיד: פיצ'י קארנהאן. נוכלים בחוג הנוצץ (1976) Harry And Walter Go To New York – C,P -בתפקיד: אדם וורת' הנשר נחת (1977) Eagle Has Landed – בתפקיד: קולונל קורט שטיינר. גשר אחד רחוק מדי (1977) A Bridge Too Far – בתפקיד: לוטננט קולונל ג'י. או. אי. ואנדלור. נחיל (1978) Swarm – בתפקיד: בראד קריין. מלון בקליפורניה (1978) California Suit – בתפקיד: סידני קואצ'ראן. בורסה לוהטת (1978) Silver Bears – בתפקיד: בלאייר מיינארד. אשאנטי (1979) Ashanti - בתפקיד: דוקטור דייוויד לינדרבי. לבוש לרצח (1980) Dressed To Kill – בתפקיד: דוקטור רוברט אליוט. יד (1981) Hand – בתפקיד: ג'ונתן לאנדסדייל. בריחה לניצחון (1981) Escape To Victory – בתפקיד: השחקנים: אנגליה – קפטן ג'והן קולבי. מלכודת מוות (1982) Deathtrap – בתפקיד: סידני ברוהל. קונסול של כבוד (1983) Honorary Consul – בתפקיד: צ'ארלי פורטנום. לחנך את ריטה (1983) Educating Rita – בתפקיד: דוקטור פרנק בראיינט. בגידות בריו (1984) Blame It On Rio – בתפקיד: מאתיו הוליס. איש התשבץ (1984) Jigsaw Man – בתפקיד: פיליפ קימברלי / סרגיי קוסמינסקי. Terror In The Aisles 1984 – סרט תיעודי – בתפקיד: הופעת אורח. מים מים (סרט משנת 1985) Water – בתפקיד: באקסטר. מורשת הולקרופט (1985) Holcroft Covenant, על בסיס ספר של רוברט לדלום באותו שם. בתפקיד: נואל הולקרופט. שריקה ברוח (1986) Whistle Blower – בתפקיד: פרנק ג'ונס. נערת ליווי (הקשר הערבי) (1986) Half Moon Street – בתפקיד: לורד בולבאק. מונה ליזה (1986) Mona Lisa – בתפקיד: מורטוול. חרות מתוקה (1986) Sweet Liberty – בתפקיד: אליוט ג'יימס. חנה ואחיותיה (1986) Hannah And Her Sisters – בתפקיד: אליוט. הפרוטוקול הרביעי (1987) Fourth Protocol – בתפקיד: ג'והן פראסטון. מלתעות 4 (1987) Jaws 4 – The Revenge – בתפקיד: הואג'י. אני נכנע אני נכנעת (1987) Surrender – בתפקיד: שון סטיין. תעלומה ללא רמז (1988) Without A Clue – בתפקיד: שרלוק הולמס. נוכלים עם סגנון (1988) Dirty Rotten Scoundrels – בתפקיד: לורנס ג'יימיסון. ג'ק המרטש (1988) Jack The Ripper – XSR – סדרת טלוויזיה קצרה – בתפקיד: אינספקטור פרדריק אבליין. צחוק הגורל (1990) Mr. Destiny – בתפקיד: מייק. זעזועים במערכת (1990) Shock To The System – בתפקיד: גרהאם מרשאל. ד"ר ג'קיל ומיסטר הייד (1990) Jekyll & Hyde – בתפקיד: דוקטור הנרי ג'ייקל ומיסטר אדווארד הייד. נוכלים בשרות החוק (1991) Bullseye – בתפקיד: סידני ליפטון / דוקטור הייקלאר. קרח כחול (1992) Blue Ice – בתפקיד: הארי אנדראס. נתפסים על חם (1992) Noises Off – בתפקיד: ללוייד פלואס. מזמור חג המולד של החבובות (1992) Muppet Christmass Carol – בתפקיד: סקרוג. על קרקע בוערת (1994) On Deadly Ground – בתפקיד: מייקל ג'ניניגס. דם ויין (1996) Blood & Wine – בתפקיד: ויקטור. מנדלה ודה-קלארק (1997) Mandela And De Klerk – בתפקיד: פי. וו. דה קלארק. רוחות מאחורי הקלעים (1998) Curtain Call – בתפקיד: האסקל. קול קטן (1998) Little Voice – בתפקיד: ניי סאיי. תקנות בית השיכר (1999) Cider House Rules – בתפקיד: דוקטור ווילבור לארץ'. בעלי החוב (1999) The Debtors – בתפקיד: עצמו (מייקל קיין). עט הסקנדל (2000) Quills – בתפקיד: רוייאר קולארד. זירה עוינת (2000) Shiner – בתפקיד: בילי "שיינר" סימפסון. במעגל הנקמה (2000) Get Carter – בתפקיד: קליף בראמבי. איזה מין שוטרת (2000) Miss Congeniality – בתפקיד: ויקטור מאלינג. סיבוב אחרון (2001) Last Orders – בתפקיד: ג'אק. חשוד (2002) Quicksand – בתפקיד: ג'ייק מאלואס. האמריקאי השקט (2002) Quiet American – בתפקיד: תומאס פאולר. אוסטין פאוורס - גולדממבר (2002) Austin Powers In Goldmember – בתפקיד: נייג'ל פאוארס. אריות יד שנייה (2003) Secondhand Lions – בתפקיד: גארת'. (2003) Statement – בתפקיד: פייר בוסאקד. (2003) Actors – בתפקיד: אנטוני או'מאליי. מעבר לפינה (2004) Around The Bend – בתפקיד: הנרי לאייר. סמנת'ה (2005) Bewitched – נייג'ל באייגלואו. באטמן מתחיל (2005) Batman Begins – בתפקיד: אלפרד פניוורת'. הילדים של מחר (2006) Children of Men – בתפקיד: ג'אספר. יוקרה (2006) The Prestige – בתפקיד: קאטר. האביר האפל (2008) The Dark Knight – בתפקיד: אלפרד פניוורת'. משחקי בילוש (2007) Sleuth – בתפקיד: אנדרו ווייק. התחלה (2010) Inception – בתפקיד: מיילס. נומיאו ויוליה (2011) Gnomeo and Juliet – בתפקיד: דיבוב קולו של לורד ראדבריק. עלייתו של האביר האפל (2012) The Dark Knight Rises – בתפקיד: אלפרד פניוורת'. האשליה (2013) Now You See Me – בתפקיד: ארתור טרסלר. סיפור האהבה של מיסטר מורגן (2014) – בתפקיד – מאתיו מורגאן. בין כוכבים (2014) – בתפקיד: פרופסור בראנד. תעתועי נפש (2014) – בתפקיד: בנג'מין סולט. קינגסמן: השירות החשאי (2015) – בתפקיד: ארתור. צייד המכשפות האחרון (2015) – בתפקיד: דולאן ה-36. נעורים (2015) – בתפקיד: פרד באלינגר. האשליה 2 (2016) – בתפקיד: ארתור טרסלר. פורשים בסטייל (2017) – בתפקיד: ג'ו הארדינג. דיקטטור יקר (2018) – בתפקיד: גנרל אנטון וינסנט. העוקץ הגדול (2018) – בתפקיד: בראיין רידר. עולמם הסודי של גמדי הגינה (2018) – בתפקיד: דיבוב קולו של עצמו. ברוקלין תשע-תשע (2019) – הופעת אורח קצרה בתפקיד עצמו. Tenet (2020) – בתפקיד: קרוסבי. Twist‏ (2020) – בתפקיד: פייגין. בואו נברח (2020) – בתפקיד: צ'ארלי. Four Kids and It‏ (2020) – בתפקיד: דיבוב קולו של פיית החולות. המסע שלי עם האריס (2021) – בתפקיד: הארי שואו. Medieval‏ (2022) – בתפקיד: לורד בוראש. הבריחה הגדולה (2023) בתפקיד ברני ג'ורדן מדיה וקבצים בנושא מייקל קיין בוויקישיתוף אתר האינטרנט הרשמי של מייקל קיין מייקל קיין, ברשת החברתית אקס (טוויטר) מייקל קיין, במסד הנתונים הקולנועיים IMDb (באנגלית) מייקל קיין, באתר AllMovie (באנגלית) מייקל קיין, באתר Rotten Tomatoes (באנגלית) מייקל קיין, באתר Box Office Mojo (באנגלית) מייקל קיין, באתר Metacritic (באנגלית) מייקל קיין, במסד הנתונים הקולנועיים KinoPoisk (ברוסית) מייקל קיין, באתר MusicBrainz (באנגלית) מייקל קיין, באתר Discogs (באנגלית) מייקל קיין, באתר Songkick (באנגלית) מייקל קיין, באתר Genius מייקל קיין, באתר "סרט" מייקל קיין, באתר Sratim.co.il אבנר שביט‏, אמרו קיין לזקן: ריאיון עם מייקל קיין על "נעורים", זיקנה, החיים והמוות, באתר וואלה, 10 במרץ 2016 מייקל קיין, באתר אנציקלופדיה בריטניקה (באנגלית) כוכב הקולנוע הוותיק מייקל קיין מעדכן: "אני כבר לא מצליח ללכת", באתר ‏מאקו‏, 21 בספטמבר 2023 Jen Juneau, Jude Law's Son Rafferty Makes Film Debut in Twist Alongside Michael Caine, Lena Headey: Trailer, PEOPLE.com, ‏4 במאי 2021 Madness - (My Name Is) Michael Caine (Official Video), סרטון באתר יוטיוב